**ΑΦΡΙΚΑΝΙΚΗ ΠΑΝΩΛΗ ΧΟΙΡΩΝ**

**Μέτρα πρόληψης για τους κατόχους κτηνοτροφικών εκμεταλλεύσεων**

**και τους ιδιοκτήτες χοίρων**

Ιδιαίτερη προσοχή πρέπει να δείξουν οι κάτοχοι εκμεταλλεύσεων **ημιεκτατικού ή εκτατικού τύπου ή οικόσιτων χοίρων**, λόγω της αυξημένης πιθανότητας επαφής με ζώα της άγριας πανίδας.

* Να αποτραπεί η είσοδος αγριόχοιρων στις εκμεταλλεύσεις όλων των τύπων και η επαφή τους με εκτρεφόμενα χοιρινά.
* Μεγάλη προσοχή θα πρέπει να δοθεί και στη διατροφή των χοιρινών: **Δε θα πρέπει να χορηγείται ωμό κρέας και υποπροϊόντα χοιρινών και ιδιαίτερα θηραμάτων αγριόχοιρων ως ζωοτροφή σε εκτρεφόμενα ή κατοικίδια ζώα οποιουδήποτε είδους (χοίρους, σκύλους, γάτες κ.λπ.).**

Πιο συγκεκριμένα :

- Οι αγριόχοιροι δεν πρέπει να έρχονται σε άμεση επαφή με τους εκτρεφόμενους χοίρους.

- Τα άγρια χοιρίδια να μη μεταφέρονται από τις δασικές εκτάσεις στις εκμεταλλεύσεις, ώστε να γίνουν εκτρεφόμενα.

- Τα θηράματα αγριόχοιρων να μην εισέρχονται στην εκμετάλλευση.

- Το ωμό κρέας, τα ζωικά υποπροϊόντα των σφαγείων και τα οικιακά απορρίμματα να μη χρησιμοποιούνται ως ζωοτροφή για χοίρους ή άλλα είδη ζώων.

- Αυστηρή τήρηση των μέτρων βιοπροφύλαξης.

**Προτεινόμενα μέτρα βιοπροφύλαξης στις εκτροφές:**

**1) Έλεγχος μετακινήσεων ζώων στις εκμεταλλεύσεις**:

- Αυστηρός έλεγχος της εισόδου/εξόδου των ζώων στις εκμεταλλεύσεις.

- Ύπαρξη κατάλληλης περίφραξης που να εμποδίζει την είσοδο αδέσποτων ή άγριων ζώων και την έξοδο των ζώων της εκμετάλλευσης.

- Ύπαρξη χώρου απομόνωσης για τα νεοεισαχθέντα ζώα.

- Προμήθεια και διακίνηση των ζώων σύμφωνα με τις νόμιμες διαδικασίες.

**2) Κατάλληλη ένδυση του προσωπικού και των επισκεπτών:**

- Χρήση καθαρών ρούχων κατά την είσοδο που να μην έχουν χρησιμοποιηθεί σε προηγούμενη εκμετάλλευση.

- Χρήση ολόσωμων προστατευτικών φορμών πάνω από τα ρούχα και καθαρών ελαστικών μποτών με επιπλέον προστατευτικά καλύμματα.

- Ένδυση των επισκεπτών με ολόσωμο προστατευτικό ρουχισμό μιας χρήσης.

- Παροχή ρουχισμού και υποδημάτων από την εκμετάλλευση.

**3) Τήρηση των κανόνων ατομικής υγιεινής από το προσωπικό.**

**4) Περιορισμός των επισκεπτών στο ελάχιστο δυνατό.**

**5) Αποφυγή χρήσης δανεισμένου ή μεταχειρισμένου εξοπλισμού.**

**6) Καθαρισμός και απολύμανση της εκτροφής και των οχημάτων:**

- Καθαριότητα του προαύλιου χώρου.

- Ύπαρξη και χρήση απολυμαντικής τάφρου.

- Καθαρισμός και απολύμανση οχημάτων μεταφοράς ζώντων ζώων πριν και μετά τη

χρήση.

- Τακτικός καθαρισμός και απολύμανση των εγκαταστάσεων.

- Τακτικός καθαρισμός και απολύμανση των σκευών και των εργαλείων.

- Σωστή επιλογή απολυμαντικών και τήρηση της σωστής διαδικασία απολύμανσης.

- Απομάκρυνση σκουπιδιών, κοπριάς και λοιπών αντικειμένων.

- Σωστή συλλογή και επεξεργασία των αποβλήτων.

- Αποφυγή σχηματισμού στάσιμων νερών που προσελκύουν έντομα.

**7) Αντιμετώπιση τρωκτικών, εντόμων και παρασίτων:**

- Συχνή χρήση εντομοκτόνων και εξωπαρασιτοκτόνων σκευασμάτων για την καταπολέμηση των εντόμων.

- Τοποθέτηση σητών στα παράθυρα.

- Τακτική χρήση εξωπαρασιτοκτόνων σκευασμάτων στα ζώα.

- Προστασία του χώρου αποθήκευσης των ζωοτροφών